Na temelju članka 74. stavak 2. i članka 76. stavak 4. Zakona o sportu (»Narodne novine«, broj 71/06., 150/08., 124/10., 124/11., 86/12., 94/13., 85/15, 19/16, 98/19, 47/20, 77/20), članka 17. stavak 1. i članka 20. stavak 2. Zakona o tehničkoj kulturi (»Narodne novine«, broj 76/93., 11/99. i 38/09.), članka 32. stavak 1. Zakona o udrugama (»Narodne novine«, broj 74/14., 70/17 i 98/19) i  članka 34. Statuta Grada Crikvenice (SNGC 103/21), Gradsko vijeće Grada Crikvenice, na .........sjednici održanoj................ . godine, donijelo je
PROGRAM JAVNIH POTREBA U SPORTU 
I TEHNIČKOJ KULTURI
za Grad Crikvenicu za 2022. godinu
Članak 1.
Javne potrebe u sportu i tehničkoj kulturi Grada Crikvenice za 2022. godinu obuhvaćaju djelatnosti i poslove, programe i projekte, te manifestacije u sportu i tehničkoj kulturi koje su od interesa za Grad Crikvenicu i koje se ovim Programom utvrđuje kao javne potrebe, a odnose se na djelovanje udruga u sportu i tehničkoj kulturi, sa svrhom obavljanja sportskih djelatnosti, djelovanja udruga na organizaciji i izvođenju sportskih aktivnosti, uključivanja djece, mladih i ostalih građana u sportske programe, optimalnog korištenja gradskih sportskih objekata, pripremanja i sudjelovanja sportskih natjecanja čime se pridonosi poticanju i promicanju sporta, zatim obogaćivanja stečenih i upoznavanje novih vještina i znanja u području tehničke kulture, korisnog i sadržajnog provođenja slobodnog vremena djece, mladih i odraslih osoba, razvijanja prijateljstva i zajedništva, organiziranje promaknuća tehnoloških inovacija (izložbi, sajmova i sl.), čime se pridonosi poticanju i promicanju tehničke kulture.
Cilj programa javnih potreba u sportu i tehničkoj kulturi je zadovoljavanje potreba za sportom i tehničkom kulturom građana Crikvenice, omogućavanje najvećem broju mlađih uzrasnih kategorija bavljenje sportom i rekreacijom te poboljšanje kvalitete crikveničkoga sporta i tehničke kulture kao i poboljšanje uvjeta za razvoj sporta i tehničke kulture.
Članak 2.
U 2022. godini Grad Crikvenicu sufinancirat će javne potrebe u sportu i tehničkoj kulturi kako slijedi:
- troškove realizacije programa udruga s područja Grada koje djeluju na području sporta i tehničke kulture, troškove korištenja sportskih dvorana, kuglane, bazena i drugih sportskih objekata
- ostale aktivnosti u sportu (zdravstvena zaštita sportaša, nastupi na svjetskim i europskim natjecanjima, manifestacije i obilježavanja u sportu, stipendiranje vrsnih sportaša, sufinanciranje usavršavanja stručnih kadrova),
- kapitalna ulaganja u sportu.
Financijska sredstva za ostvarivanje javnih potreba iz stavka 1. ovog članka osiguravaju se u proračunu Grada Crikvenice za 2022. godinu.
Članak 3.
Raspodjelu financijskih sredstava iz članka 2. ove Odluke obavlja Upravni odjel za društvene djelatnosti i lokalnu samoupravu (u daljnjem tekstu: Upravni odjel), sukladno Planu raspodjele sredstava za programe javnih potreba u sportu i tehničkoj kulturi Grada Crikvenice i Odluci o izvršavanju proračuna Grada Crikvenice za 2022. godinu.
Plan iz stavka 1. ovog članka sadržava financijske pokazatelje i namjene, nalazi se u privitku i čini sastavni dio ovog Programa.
Članak 4.
Sredstva za realizaciju javnih potreba iz ovoga Programa ostvarivat će se do visine sredstava planiranih u proračunu Grada Crikvenice za 2022. godinu, prema priljevu sredstava u proračun.
Članak 5.
Sredstva za realizaciju javnih potreba iz ovog Programa isplaćivat će se korisnicima sredstava na temelju provedenog javnoj natječaja, odluke gradonačelnika te ugovora kojim se utvrđuju programi/projekti/aktivnosti koje se sufinanciraju, te međusobna prava i obveze davatelja i primatelja financijskih potpora, odnosno zahtjeva i priloženih računa.
Članak 6.
Korisnici sredstava proračuna s kojima se zaključuje ugovor obvezni su Upravnom odjelu dostaviti izvješće o ostvarenju programa i utrošku sredstava za proteklu godinu u roku određenom javnim natječajem.
Ukoliko korisnici sredstva proračuna ne postupe kako je određeno prethodnim stavkom, obustavit će se isplata sredstava.
Članak 7.
Upravni odjel prati namjensko korištenje sredstava iz članka 2. ovog Programa. 
Ukoliko Upravni odjel utvrdi da se sredstva ne koriste u skladu s odobrenom namjenom, obustavit će se isplata i zatražiti povrat nenamjenski utrošenih sredstava.
Članak 8.
Ovaj Program objavit će se u »Službenim novinama Grada Crikvenice«, a stupa na snagu 01. siječnja 2022.g.

TABLICA 1. 

PLAN RASPODJELE SREDSTAVA ZA PROGRAME JAVNIH POTREBA U SPORTU I TEHNIČKOJ KULTURI ZA 2022. GODINU

	 
	PROGRAM
	NAMJENA
	IZNOS (u kunama)

	1.1.
	Programi udruga s područja Grada koje djeluju na području sporta i tehničke kulture
	Redovna djelatnost sportskih klubova 
	
2.600.000,00

	1.2.
	
	Redovna djelatnost udruga tehničke kulture
	30.000,00

	1.3.
	
	Zdravstvena zaštita sportaša
	70.000,00

	1.4.
	
	Korištenje gradske sportske dvorane
	
635.000,00

	1.5.
	
	Korištenje sportske dvorane u srednjoj školi
	180.000,00

	1.6.
	
	Korištenje sportske dvorane u OŠ V. Nazora
	20.000,00

	1.7.
	
	Korištenje sportske dvorane u OŠ Zvonka Cara
	37.000,00

	1.8.
	
	Korištenje ostalih sportskih objekata
	60.000,00

	1.9.
	
	Sufinanciranje usavršavanja stručnih kadrova
	15.000,00

	1.10.
	
	Nastupi na svjetskim i europskim prvenstvima
	70.000,00

	1.11.
	
	Stipendiranje vrhunskih i perspektivnih sportaša
	55.000,00

	1
	
	UKUPNO
	3.772.000,00

	2.1.
	Manifestacije i obilježavanja u sportu i tehničkoj kulturi
	Manifestacije i obilježavanja u sportu, tehničkoj kulturi – godišnji program
	187.500,00

	2.2.
	
	Donacije sportskim udrugama i udrugama u tehničkoj kulturi za manifestacije i obilježavanja
	200.000,00

	2.3.
	
	Donacije turističkoj zajednici za manifestacije

	140.000,00

	2
	
	UKUPNO
	527.500,00

	3.1.
	Kapitalna ulaganja u sportu
	Ulaganje u plivalište
	1.500.000,00

	3.2.
	
	Ulaganje u nogometno igralište
	300.000,00

	3.3.
	
	Kapitalna donacija udrugama u sportu i tehničkoj kulturi
	80.000,00

	3.4.
	
	Kapitalna ulaganja u kuglanu u Dramlju
	200.000,00

	3
	
	UKUPNO
	2.080.000,00

	UKUPNO:
	6.379.500,00








